Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 344

12. évfolyam Évi óraszám: 192 óra Belépõ tevékenységformák Számítógép-programozási gyakorlatok III.: A vizuális programozási nyelv alkalmazása, kódolási és tesztelési feladatok elvégzése. Formok tervezése, a form tulajdonságainak beállítása, megjelenítés és elrejtés programozása. Eseményvezérlés, kontrollok kiválasztása, tulajdonságaik beállítása. Menüvezérlés tervezése. Hálózatadminisztrációs gyakorlatok, csoportképzés, jogosultságok kiosztása. Adatbázis feltöltése és rendezése. Relációképzés. Szûrés, listázás és keresés az adattáblában, a keresõfeltételek megfogalmazása, kimeneti állományok létrehozása, nyomtatása, elemzése. Korszerû lekérdezések az SQL-mondat segítségével. Szûrõfeltételek, csoportképzõk beállítása segédprogram, illetve kódolt utasításmondat beírásával. Hardverismeret és gyakorlat: A logikai alapkapuk mûködésének, a szinkronhálózatok tervezési alapjainak és a kész hálózatok idõbeli viselkedésének elemzése. Különféle áramkörök felépítésének, mûködésének vizsgálata, mérése, analízise. Digitális áramkörök alkatelem szintû felépítésének és az aritmetikai áramköröknek a vizsgálata. Alkatrészek kiválasztása katalógusból leírások alapján. Nagy integráltságú eszközök általános tulajdonságainak felhasználása. Digitális—analóg és analóg—digitális átalakítók, valamint a kiegészítõ áramkörök vizsgálata. Az assembly programozás alkalmazása, regiszterek kezelése. ROM-BIOS programok használata. Számítógép-programozási gyakorlatok III. Témakörök Tartalmak A vizuális programozási nyelv alapjai és alkalmazása Projekttervezési feladatok. A projekt formjainak és objektumainak tervezése, elhelyezése és rendezése. Adatátadás formok között. Eseményvezérlés Eseményvezérlõ eszközök (billentyû, egér, egyéb kommunikációs csatornák vezérlõhatása) és programozásuk. Kontrollok elhelyezése a formon. Formok és kontrollok aktivizálása az esemény hatására. Egyszerû menü tervezése. Menüvezérlés. Hálózati szolgáltatók és protokolljaik Hálózatkezelési és rendszer-adminisztrátori feladatok. Hálózatmenedzselés. Erõforrások megosztása. Adatbázis feltöltése és rendezése Adatbázisok létrehozása segédprogrammal. Adatbázisrekordok feltöltése azonos adatokkal, sorozatokkal, dátumértékekkel. Szûrés, listázás és keresés az adattáblában Csoportosított keresés, szûrés. Lekérdezési feladatok programozása. SQL-utasítások gyakorlata. Utasításmondat generálása korszerû adatbázis-kezelõ programban. Hardverismeret és gyakorlat Témakörök Tartalmak Méréstechnikai alapfogalmak Gyakorlati mérési adatsor feldolgozása. Hibaszámítás, szórásszámítás. Mérési adatok felvétele. Mérõmûszerek elve, felépítésük, egyszerû villamos mérések Mûszerek általános felépítése. A mérés pontossága. Analóg és digitális mérõmûszerek alapelve, megjelenési formájuk, alkalmazási területeik, használatuk. Feszültség és áramerõsség mérése. Mérési és számítási feladatok elvégzése. A változat Témakörök Tartalmak Logikai alapáramkörök Szekvenciális hálózatok felépítése, mûködése. Egyszerûbb szinkronszekvenciális hálózatok tervezésének gyakorlása, a valóságos (forgalomban kapható) flip-flopokra alapozva. Szekvenciális hálózatok mûködésének vizsgálata idõdiagram felrajzolásával. Integrált áramkörök felépítése Áramköri családok, logikai és feszültségszintek, idõadatok. A valóságos (katalógus) áramkörök jellemzõinek megismerése, tanulmányozása. Alkatrészek kiválasztása. B változat Témakörök Tartalmak Az assembly programozás alapjai Bit, byte, word, dword fogalmának megjelenése az assembly nyelvben. CPU, RAM szerepe. Kitüntetett szerepû memóriarészek, a karakteres képernyõ felépítése. Regiszterek, utasítások, logikai és forgatási mûveletek A regiszterek szerepe, felépítése, típusai. A regiszterek programozása, betöltés, mozgatás, lekérdezés. Általános utasításalak leírása. Az utasítások fõbb fajtái. A flag regiszter legfontosabb bitjeinek szerepe. Adat mozgatása. A legfontosabb utasítások ismertetése. Eljárások, ciklusok, veremmûveletek, ROM-BIOS programok Az eljárások hívása és visszatérés. Hurokképzés, ciklusmûvelet. Adatmozgatás a verem segítségével. A Stack szerepe. Megszakítások kezelése. A továbbhaladás feltételei Számítógép-programozási gyakorlatok III.: A tanulók tudjanak létrehozni vizuális programnyelvû alkalmazást. Legyenek képesek képernyõformát létrehozni, és azon eszközöket elhelyezni. A tanulók értsék és gyakorlottan programozzák az eseményfigyelést és -kezelést. Tudjanak az objektumhoz rendelt metóduskészletbõl választani, ismerjék a különbözõ metódusok és események hatását. Tudatosan tervezzék meg a várható felhasználói aktivitást, és az erre adott programválaszt. A tanulók ismerjék és tudják kiválasztani a különbözõ kontrolltípusokat. Gyakorlottan vegyék figyelembe az esztétikai és ergonómiai szempontokat. A tanulók szerezzenek jártasságot a rendelkezésükre álló hálózat kezelésében. Értsék és ismerjék ennek topológiáját, kezelõ utasításait és algoritmusát. Tudjanak kezelni és beállítani TCP/IP FTP-szolgáltatást és Telnetszolgáltatást. Értsék és gyakorlottan alkalmazzák a levelezési listákat és terminálokat. Gyakorlottan kezeljenek könyvtárkatalógusokat. Legyen ismeretük a hálózatmenedzselés feladatkörében. Lássanak el rendszer-adminisztrátori feladatokat. Gyakorlottan szervezzenek hozzáférési jogokat, felhasználói csoportokat. A tanulóknak legyen gyakorlatuk az adatbázis feltöltésében, akár külsõ forrásból, akár segédprogram segítségével billentyûzetrõl. Tudjanak rekordokat létrehozni, feltölteni és rendezni. Ismerjék és értsék a fizikai és logikai állományrendezés közötti különbséget. A tanulóknak legyen gyakorlatuk a különbözõ szempontok szerinti keresés és irányított lekérdezés megvalósításában. Ismerjék és alkalmazzák az adatrekord-pozicionáló eljárásokat. Tudjanak adattáblát létrehozni, átszerkeszteni SQL utasításmondat segítségével. Tudjanak lekérdezéseket megvalósítani SQL-mondattal, gyakorlottan alkalmazzák a záradékokat és operátorokat. Hardverismeret és gyakorlat: A tanulóknak legyen gyakorlatuk a mérési adatok felvételében, értékelésében. Legyenek tisztában a hiba- és szórásszámítással. Ismerjék a legfontosabb mérõmûszereket. A tanulóknak legyen gyakorlatuk a feszültség- és árammérõ mûszerek kezelésében. A változat A tanulók a logikai függvényeket tudják egyszerûsíteni, átalakítani. Egyszerûbb logikai függvényeket tudjanak logikai alapkapuk felhasználásával megvalósítani. Legyenek képesek egy egyszerû szekvenciális hálózatot megvalósítani standard áramkörök segítségével, tudjanak áramkört választani a katalógusok felhasználásával. Alkossanak standard áramkörök felhasználásával egyszerû aritmetikai mûveletek elvégzésére alkalmas áramkört. B változat Tudják alkalmazni az assembly utasításokat, logikai és forgatási mûveletek szintaktikáját. Ismerjék a különbözõ forgatási mûveletek közötti különbséget, tudják kiválasztani az adott feladathoz megfelelõt. Értsék a ciklusok szervezésének elvét, ismerjék a használandó regisztert. Legyen gyakorlatuk például egy idõzítõ ciklus megírásában. Legyenek képesek BIOS-program hívására és a visszatérés kezelésére. SZAKMACSOPORTOS ALAPOZÓ OKTATÁS A VEGYIPAR SZAKMACSOPORTRA

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes